Национален уметник на Македонија

Национален уметник на Република Македонија — титула која ја доделува Претседателот на Република Македонија врз основа на предлог од министерот за култура, а по претходно мислење на комисија. Се доделува на уметник кој создава дела од уметничкото творештво или изведува дела како актер, режисер, костимограф, сценограф, ликовен уметник, фотограф и архитект, вокално-инструментален солист, диригент, композитор, писател, сценарист, кореограф и балетски уметник.

Титулата почнала да се доделува од 2011 г. согласно посебно донесениот закон за оваа титула. Секој носител на титулата доживотно секој месец добива 60.000 денари и има право да му се издаде монографија за неговото творештво од буџетот на државата.

Наградата за последен пат била доделена во 2016-та година, кога била укината.

Со законот со кој истата била укината, на националните уметници кои веќе се стекнале со титулата им се гарантирала натамошна исплата на вклучената сума.

 Критериуми 
Титулата претставува е највисоко признание од областа на културата во земјата и се доделува на уметник кој исполнува општи и поединечни критериуми:

 Општи критериуми 
 Наградениот треба да им исклучителен придонес во градењето и унапредувањето на културата и уметноста на Република Македонија, како и за нејзина афирмација во светот; или
 Да е добитник на една од следниве државни награди: „11 октомври“ за животно дело, „11 октомври“ за долгогодишни остварувања во културата и уметноста, „Св. Климент Охридски“ за долгогодишни остварувања во културата и уметноста или „23 октомври“ за долгогодишни остварувања во културата.

 Поединечни критериуми 
Покрај општите критериуми, уметникот од областа на ликовната уметност треба да исполнува поединечни критериуми за остварувања во земјата и странство, кои се разликуваат во зависност од дејноста и творештвото на уметникот. Тие се наведени во Член 3 од Закон за националниот уметник на Република Македонија.

 Носители 
 Име Дејност Слика Година  Симон Трпчески пијанист100px2011  Милчо Манчевски режисер 100px 2012  Есма Реџепова пејачка на ромска и македонска народна музика 100px 2013  Борис Трајанов оперски пејач  2014  Ана Дурловски оперска певица  2015  Никола Маџиров поет  2016http://sitel.com.mk/nikola-madzhirov-nacionalen-umetnik-za-2016

 Поврзано 
 Национален уметник — други вакви титули во светот
 Народен артист

 Наводи 

 Надворешни врски 
 Закон за националниот уметник на Република Македонија 

Категорија:Државни награди на Македонија
Категорија:Македонски награди
Категорија:Македонски уметници

Категорија:Појавено во 2011 година во Македонија